b'\n_START_ARTICLE_\nFranc Lubas\n_START_SECTION_\n\xc5\xbdivljenje\n_START_PARAGRAPH_\nRodil se je leta 1858 v Spodnjem Dravogradu, svojo mladost pa je pre\xc5\xbeivljal v Ljubljani. Leta 1881 je izumil poseben model diatoni\xc4\x8dne harmonike, po katerem je za\xc4\x8del izdelovati svoje slove\xc4\x8de harmonike._NEWLINE_Leta 1888 je v svojem rojstnem kraju odprl prvo podjetje za izdelovanje harmonik, ter se kmalu uveljavil. Leta 1913 je dejavnost prenesel \xc5\xa1e v Slovenj Gradec, po prvi svetovni vojni pa v Celovec, kjer je ustanovil tovarno za izdelavo harmonik; Harmonika-und Accordeon-Fabrik Fr.Lubas&Sohn ali po slovensko Tovarna harmonik Franc Lubas & Sin._NEWLINE_Izdeloval je diatoni\xc4\x8dne, kromati\xc4\x8dne in pa tudi klavirske harmonike. Po njegovih zaslugah se danes njegove starej\xc5\xa1e harmonike imenujejo kranjske harmonike._NEWLINE_Poleg izdelav harmonik je opravljal tudi servise, tako svojih kot tujih proizvajalcev, jih ugla\xc5\xa1eval in tudi pou\xc4\x8deval igranja na harmoniko. Izu\xc4\x8dil je mnogo vajencev, ki so pozneje nadaljevali z izdelovanjem harmonik. Med najbolj znanimi so; Novak, Strasser, \xc5\xbdeleznik, Fleiss in pa Mervar._NEWLINE_Zadnja leta je \xc5\xbeivel pri sinu Robertu v Celovcu. Franc Lubas, o\xc4\x8de prve kranjske harmonike je umrl leta 1933, ko je padel po stopnicah, star je bil 75 let._NEWLINE_Dejavnost je pozneje nadaljeval njegov sin Franc Lubas II, dokler ga niso leta 1945 ustrelili. Lubasova tovarna je obratovala do 1960ih let, potem pa so jo zaprli.\n_START_SECTION_\nLubas kot veseljak\n_START_PARAGRAPH_\nKo je \xc5\xbeivel v Ljubljani je najve\xc4\x8dkrat ob sobotah igral s svojo harmoniko v gostilni na Zgornjem Ro\xc5\xbeniku in razveseljeval tako stare kot mlade ljudi. Mnogi ljudje so se ga takrat spomnili kot; Lepega Franceljna. Bil je tudi velik mladinoljub in je sodeloval in se udele\xc5\xbeil prav vsake nagradne akcije, ki jo je takrat Jutro uvedlo za mladino. Prispeval je veliko svojih harmonik k bo\xc5\xbei\xc4\x8dnim nagradam in tako razveseljeval tako me\xc5\xa1\xc4\x8dane kot kmete s svojimi darovi. S svojim lepim zna\xc4\x8dajem in radodarnostjo si je Franc Lubas postavil velik ugled med izdelovalci harmonik in harmonikarji \xc5\xa1e danes.'